**Bükkszentkereszt Község Képviselő-testületének**

**6/2023 (I. 24) Önkormányzati Határozata**

Tárgy: Javaslat a Bükkszentkereszti Szlovák Nemzetiségi Óvoda, Bölcsőde és Konyha Szervezeti és Működési Szabályzatának módosítására

Bükkszentkereszt Község Önkormányzat Képviselő-testülete úgy határozott, hogy a 67(2022 (X. 27) Önkormányzati Határozattal elfogadott Bükkszentkereszti Szlovák Nemzetiségi Óvoda Bölcsőde és Konyha, mint többcélú intézmény Szervezeti és Működési Szabályzatát az alábbiak szerint módosítja:

1. A képviselő-testület a határozat 1. melléklete szerinti együttműködési megállapodás alapján az Óvoda működésére, azon belül a Nyitvatartási időre vonatkozó szabályokat az alábbiak szerint módosítja:

Az óvoda üzemeltetése a Házirend által meghatározott nyári és téli zárva tartás alatt szünetel.

Az intézmény:

nyári zárva tartásának időpontjáról: február 15-ig

téli zárva tartásának időpontjáról: november 15-ig a szülőket tájékoztatjuk.

**A nyári zárva tartás intézményvezetői kezdeményezésre, fenntartói engedéllyel 2 -5 hétig tartó ideig lehet zárva, mely időre a szülőknek óvodai ellátást a Répáshutai Szlovák Nemzetiségi Óvoda és Konyha biztosít (3559. Répáshuta, Kossuth út 20.). A gyermekek számára ellátást igénylő szülő 04.30-ig írásban jelzi igényét az intézményvezető felé. Az intézményvezető legkésőbb 05.31-éig a partnerintézmény felé továbbítja a szülői igényeket.**

1. A Bükkszentkereszti Szlovák Nemzetiségi Óvoda Bölcsőde és Konyha Szervezeti és Működési Szabályzatát egységes szerkezetben a határozat 2. melléklete tartalmazza

Határidő: 2023. február 15.

Felelős: Polgármester, óvodavezető